CELEX: 32020R1666
Language: hr
Date: 2020-11-10 00:00:00
Title: Uredba Komisije (EU) 2020/1666 оd 10. studenoga 2020. o izmjeni Uredbe (EZ) br. 2003/2003 Europskog parlamenta i Vijeća o gnojivima u svrhu uključivanja novog tipa EZ gnojiva u Prilog I. (Tekst značajan za EGP)

11.11.2020   
               
               
                  HR
               
               
                  Službeni list Europske unije
               
               
                  L 377/3
               
            
         UREDBA KOMISIJE (EU) 2020/1666
         оd 10. studenoga 2020.
         o izmjeni Uredbe (EZ) br. 2003/2003 Europskog parlamenta i Vijeća o gnojivima u svrhu uključivanja novog tipa EZ gnojiva u Prilog I.
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EZ) br. 2003/2003 Europskog parlamenta i Vijeća od 13. listopada 2003. o gnojivima (1), a posebno njezin članak 31. stavak 1.,
         budući da:
         
                     (1)
                  
                  
                     Proizvođač kalcijeva kelata iminodijantarne kiseline („Ca-IDHA”) preko poljskih je tijela podnio zahtjev Komisiji da uključi Ca-IDHA kao novi unos u Prilog I. Uredbi (EZ) br. 2003/2003. Ca-IDHA je razvijen kao odgovor na zahtjeve hortikulturnog sektora da se razviju alternative postojećim izvorima kalcija, koji u određenim uvjetima uporabe mogu dovesti do oštećenja lišća nakon primjene na lišću.
                  
               
                     (2)
                  
                  
                     Ca-IDHA ispunjava zahtjeve iz članka 14. Uredbe (EZ) br. 2003/2003. Stoga bi ga trebalo uvrstiti na popis tipova EZ gnojiva u Prilogu I. toj uredbi.
                  
               
                     (3)
                  
                  
                     Uredbu (EZ) br. 2003/2003 trebalo bi stoga na odgovarajući način izmijeniti.
                  
               
                     (4)
                  
                  
                     Mjera predviđena ovom Uredbom u skladu je s mišljenjem odbora osnovanog člankom 32. Uredbe (EZ) br. 2003/2003,
                  
               DONIJELA JE OVU UREDBU:
         
            Članak 1.
            Prilog I. Uredbi (EZ) br. 2003/2003 mijenja se u skladu s Prilogom ovoj Uredbi.
         
         
            Članak 2.
            Ova Uredba stupa na snagu dvadesetog dana od dana objave u Službenom listu Europske unije.
         
         
            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 10. studenoga 2020.
            
               
                  Za Komisiju
               
               
                  Predsjednica
               
               Ursula VON DER LEYEN
            
         
         
            (1)  SL L 304, 21.11.2003., str. 1.
         
      
      
         
            PRILOG
            U tablicu D. Priloga I. Uredbi (EZ) br. 2003/2003 umeće se sljedeći redak 2.3.:
            
               
                           „2.3.
                        
                        
                           Kalcijev kelat iminodijantarne kiseline
                        
                        
                           Kemijski dobiven proizvod koji sadržava kalcijev kelat iminodijantarne kiseline kao osnovni sastojak, bez dodatka organskih hranjivih tvari životinjskog ili biljnog podrijetla
                        
                        
                           9 % CaO
                           Kalcij izražen kao CaO, keliran iminodijantarnom kiselinom (IDHA), topljiv u vodi.
                        
                        
                            
                        
                        
                           Kalcij izražen kao CaO, keliran iminodijantarnom kiselinom (IDHA), topljiv u vodi.”